Diari Oficial de la Generalitat Valenciana


Sumari del DOGV 9255, del 13-01-2022 (2021/13307)

RESOLUCIÓ de 27 de desembre de 2021, de la Conselleria d'Hisenda i Model Econòmic, per la qual s'accepta la renúncia d'una beca de pràctiques professionals en les dependències de la Sotssecretaria.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9255

Data del DOGV
:   13-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/13754


Data del document
:   27-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 27 de desembre de 2021, de la Conselleria d'Hisenda i Model Econòmic, per la qual s'accepta la renúncia d'una beca de pràctiques professionals en les dependències de la Sotssecretaria. [2021/13177]  
Mitjançant la Resolució de 12 de març de 2020, de la Conselleria d'Hisenda i Model Econòmic, publicada amb data 23 d'abril de 2020 en el Diari Oficial de la Generalitat Valenciana núm. 8796, es van convocar tres beques per a la realització de pràctiques professionals en les dependències de la Sotssecretaria d'aquesta conselleria.  
Per la Resolució de 12 de març de 2021, de la Conselleria d'Hisenda i Model Econòmic, s'adjudiquen tres beques per a la realització de pràctiques professionals en les dependències de la Sotssecretaria d'aquesta conselleria, publicada el passat 25 de març en el Diari Oficial de la Generalitat Valenciana núm. 9048; el període de gaudi d'aquestes és d'un any comptat des de l'1 de juny de 2021.  
En l'esmentada Resolució de 12 de març de 2021 i d'acord amb l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals, publicada el 30 d'agost de 2017 en el Diari Oficial de la Generalitat Valenciana núm. 8116, es va establir la borsa de reserva per a aquestes beques, prioritzada per ordre decreixent de puntuació, per a cobrir les vacants que pogueren produir-se en les beques adjudicades.  
Posteriorment, per la Resolució de 28 de maig de 2021, de la Conselleria d'Hisenda i Model Econòmic, publicada en el DOGV núm. 9098 de 02.06.2021, s'accepten renúncies i s'adjudiquen dues beques de pràctiques professionals en les dependències d'aquesta conselleria a aspirants en borsa de reserva, i resulta una de les adjudicatàries Beatriz Próspero Cervera.  
Per la Resolució d'1 de desembre de 2021, de la Conselleria d'Hisenda i Model Econòmic, publicada en el DOGV núm. 9232 de 10.12.2021, s'accepten renúncies i s'adjudiquen dues beques de pràctiques professionals en les dependències de la Sotssecretaria d'aquesta Conselleria d'Hisenda i Model Econòmic, a les dues últimes persones aspirants en borsa de reserva, Rosa Báguena García i Francisco de Borja Astarloa Ilarduya.  
Vist que amb data 20 de desembre de 2021 Beatriz Próspero Cervera comunica la renúncia a la beca que li havia sigut concedida, amb efectes de 19 de desembre de 2021.  
En conseqüència, conforme al que es disposa en el Decret 132/2009, de 4 de setembre, del Consell, pel qual es regula la concessió de beques, i en l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques per a la realització de pràctiques professionals en les dependències d'aquesta conselleria (DOGV 8116, 30.08.2017), i en virtut del que s'estableix en l'apartat dotze de la Resolució de 12 de març de 2020, de la Conselleria d'Hisenda i Model Econòmic, per la qual es delega l'adjudicació de les beques en la persona titular de la Sotssecretaria, resolc:  
  
Primer  
Acceptar la renúncia de Beatriz Próspero Cervera a la beca de la qual gaudia en les dependències de la Sotssecretaria de la Conselleria d'Hisenda i Model Econòmic, amb efectes del dia 19 de desembre de 2021.  
  
Segon  
Per haver-se esgotat la borsa de reserva establida en l'apartat segon de la Resolució de 12 de març de 2021, de la Conselleria d'Hisenda i Model Econòmic (DOGV 9048, 25.03.2021), per la qual es van adjudicar tres beques per a la realització de pràctiques professionals en les dependències de la Sotssecretaria, queda vacant la beca de pràctiques professionals adjudicada a Beatriz Próspero Cervera mitjançant la Resolució de 28 de maig de 2021 (DOGV 9098, 02.06.2021).  
  
Tercer  
La publicació d'aquesta resolució produirà els efectes de la notificació, conforme al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Aquesta resolució posa fi a la via administrativa, i podrà ser recorreguda potestativament en reposició, o bé s'hi podrà presentar directament un recurs contenciós administratiu d'acord amb el que disposa la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 27 de desembre de 2021.- El sotssecretari de la Conselleria d'Hisenda i Model Econòmic (p. d. R 12.03.2020; DOGV 8796, 23.04.2020): Daniel González Serisola.